Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 439/11/8803	Košice II, 23.2.2012
EEČ : 2-64-22-2012

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátor Okresnej prokuratúry Košice II
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: ošetrovaeľka
a
poškodeným:
1.	Východoslovenská distribučná a. s. 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 543,35 € 
b.	Suma odovzdaná štátu na peňažnú pomoc obetiam trestnej činnosti: 10,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: ošetrovaeľka
realizované policajtom Obv.odd. PZ Košice - XXXXX pod spisovou značkou 2157/2011.

Skutková veta: 
V trestnej veci vedenej proti obvinenej XXXXX pre prečin krádeže podľa § 212 ods. 1, ods. 2 písm. e/Trestného zákona, ktorého sa mala dopustiť tak, že
- ako užívateľka bytu nachádzajúceho sa v obytnom bloku v KošiciachXXXXX v dobe od 01.11.2010 do 03.05.2011 neoprávnene odoberala  elektrickú energiu z odberného miesta tým spôsobom, že v elektromerovom rozvádzači v mieste pre montáž elektromera bol vykonaný neoprávnený zásah a to spojenie prívodového a odvodového vodiča elektrickej energie, čím došlo k oživeniu elektroinštalácie bytu bez určeného meradla elektromera a riadne uzavretej zmluvy o pripojení, čím pre Východoslovenskú distribučnú, a.s. XXXXX XXXXX bola spôsobená škoda vo výške 541,35 Eúr.
Odôvodnenie: 
Uznesením Okresného riaditeľstva PZ, Obvodného oddelenia  Košice - XXXXX sp. zn. ORP- 2157/SA-KE-2011 bolo zo dňa 30.06.2011 podľa § 199 ods. 1  Trestného poriadku začaté trestné stíhanie a dňa 25.08.2011 bolo podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 1,2 písm. e/Trestného zákona na tom skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinená XXXXX a  poškodená VDS, a.s. XXXXX  uzavreli dňa 13.12.2011 za prítomnosti probačného a mediačného úradníka na Okresnom súde XXXXX XXXXX dohodu o zmieri, v rámci ktorej poškodená spoločnosť nežiada žiadnu náhradu škody, žiada však  ospravedlnenie  od obvineného a prísľub do budúcna, že sa z jeho strany nebude takéto konanie opakovať.
	
Obvinená slobodne, vážne, zrozumiteľne a  určito vyhlásila, že spáchala skutok, za ktorý je stíhaná, svoje konanie oľutovala, poškodenej spoločnosti sa ospravedlnila a  prisľúbila jej, že takéto konanie sa už nebude v budúcnosti opakovať, na znak čoho si podali ruky.

Dňa 13.12.2011 obvinená XXXXX zložila na depozitný účet Krajskej prokuratúry XXXXX  č. 7000194644/8180 peňažnú sumu vo výške 10 Eúr určenú vo výške 10 Eúr štátu na peňažnú pomoc poškodeným obetiam trestnými činmi.

Táto suma je primeraná závažnosti spáchaného trestného činu.

Vzhľadom na povahu a  závažnosť spáchaného činu, na mieru akou bol trestným činom dotknutý verejný záujem, na bezúhonnosť osoby obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor